recursal/SuperWikiNEXT-32B huggingface dataset:
**Kaarlo Kustaa «Kalle» Lappalainen** (født 30. september 1877, død 9. mai 1965) var en finsk skytter som deltok i de olympiske leker 1920 i Antwerpen.

Lappalainen vant to olympiske medaljer i skyting under OL 1920 i Antwerpen.

Han var med på det finske laget som kom på andreplass på 100 meter løpende hjort enkeltskudd bak Norge. De andre på laget var Yrjö Kolho, Robert Tikkanen, Nestori Toivonen og Magnus Wegelius.

Han var også med på det finske laget som kom på tredjeplass på 300 meter armegevær liggende lagskyting bak USA og Frankrike. De andre på laget var Vilhelm Vauhkonen, Voitto Kolho, Veli Nieminen og Magnus Wegelius.

OL-medaljer
-----------

* Sølv 1920 Belgias flagg Antwerpen - Sølv i skyting, 100 m løpende hjort enkeltskudd, lagskyting Finlands flagg Finland
* Bronse 1920 Belgias flagg Antwerpen - Bronse i skyting, 300 meter armegevær liggende, lagskyting Finlands flagg Finland

Eksterne lenker
---------------

* (en) Kaarlo Lappalainen – Olympedia Rediger på Wikidata

* (en) Kaarlo Lappalainen – Sports-Reference (OL-resultater – arkivert) Rediger på Wikidata

* (en) Kaarlo Lappalainen – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
**Iquitos**| 

|  |
| --- |
|  |

 |
| **Borgermester** | Juan Carlos del Águila |
| **Befolkning** - Totalt | 400 000 |
| **Tidssone** | UTC-5 |
| **Høyde** | 106 m (348 ft) |
| **Offisiell webside:** www.munimaynas.gob.pe |
|

Oversikt over byen og elva
**Iquitos** er hovedstad i regionen Loreto i Peru (i provinsen Maynas). Byen ligger ved elven Amazonas og er en viktig havneby ved Amazonas flodområde. Selv om byen ligger mer enn 3000 kilometer fra munningen av Amazonas, befinner den seg bare 106 meter over havnivå. I tillegg til Amazonas-elven, er byen omgitt av elvene Nanay og Itaya.

For å komme til Iquitos må man reise enten med fly eller båt. Byen regnes som den største byen i verden som ikke har veiforbindelse til omverdenen. Det eneste unntaket er en vei som går til nabobyen Nauta som ligger om lag 100 km. sør for Iquitos.

Klimaet er varmt og fuktig. Den gjennomsnittlige relative fuktigheten ligger på om lag 85%.

Historie
--------

Iquitos ble etablert som en misjonsstasjon for jesuittene på 1750-tallet. Byen begynte å vokse for alvor da byen ble hovedstad i den nyopprettede Loretto-regionen i 1864.

Iquitos ble, sammen med Manaus, kjent for tapping av gummi på slutten av 1800-tallet. Fremdeles finnes det mange storslåtte bygninger fra den tiden, blant annet «Jernhuset» som var utviklet av Gustave Eiffel. Gummiboomen fikk en slutt da frø fra gummiplanten ble smuglet ut av Amazonas og plantet andre steder.

Økonomi
-------

Iquitos er en viktig havneby for eksport av tømmer. Andre industrier er olje- og romproduksjon. I tillegg er turismen økende i området. Dette gjelder både for båtturer på Amazonas-elven, der mange reiser til Manaus. Mange turister bruker også Iquitos som et utgangspunkt for turer inn i jungelen.

Eksterne lenker
---------------

* Municipalidad Provincial de Maynas Arkivert 4. april 2005 hos Wayback Machine. (spansk)
* Iquitos turistinformasjon

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** GeoNames
 |
Sir **Iqbal Abdul Karim Mussa Sacranie** (født 1951) var den første generalsekretæren for Muslim Council of Britain, den største sammenslutning av muslimske trossamfunn i Storbritannia.

Han ble født i Malawi, og tilhørte en av de mange familiene som flyttet til Storbritannia etter at landet ble selvstendig i 1964. Han fikk sin utdannelse som regnskapsfører i London, og ble direktør for familiens firma. 

I 1980-årene begynte han sammen med andre muslimer å arbeide med spørsmålet om hvordan det voksende antallet muslimer kunne få en bedre posisjon i det britiske samfunnet, til beste for både seg selv og andre briter. Han var med på å starte flere grupper, som ledet frem til grunnleggelsen av Muslim Council of Britain i 1997. Han var organisasjonens generalsekretær i tre perioder: 1997 − 2000, 2002 − 2004 og 2004 − 2006.

Han ble herostratisk berømt i 1989, da Ayatollah Khomeini hadde dømt forfatteren Salman Rushdie til døden for romanen «Sataniske vers» og oppfordret muslimer til å myrde ham. Sacranie ble sitert om at «Death, perhaps, is a bit too easy for him his mind must be tormented for the rest of his life unless he asks for forgiveness to Almighty Allah.» (*Døden er kanskje litt for lett for ham. Hans sinn må plages resten av livet med mindre han ber om tilgivelse til den allmektige Allah.*)

I juni 2005 ble Sacranie adlet av dronning Elizabeth II.

Referanser
----------

1. ↑  «The Satanic Verses: Banned and burned». The Guardian. 13. februar 2009.
2. ↑  «Knights Bachelor». Central Chancery of the Orders of Knighthood. 11. juni 2005.
Kvithovden på kartet over AntarktisKvithovdenKvithovdenKvithovden på kartet over Antarktis
**Kvithovden** er et fjell (2197 moh.) i Dronning Maud Land i Antarktis. Det ligger ved nordenden av Kvitkjølen i H.U. Sverdrupfjella.

Området ble fotografert fra luften av Den tyske antarktisekspedisjonen 1938–39 og kartlagt av norske kartografer fra landmålinger og flyfoto tatt under Maudheimekspedisjonen (1949–52) og flyfoto tatt av Den norske antarktisekspedisjonen 1956–60 og navngitt Kvithovden.

Se også
-------

* Liste over fjell i Dronning Maud Land

Referanser
----------

1. ↑  Kvithovden SCAR *Composite Gazetteer of Antarctica* (Norge). Katalognr. 7956
2. ↑  «Kvithovden Peak». Geographic Names Information System, U.S. Geological Survey. Besøkt 2. januar 2017.

Eksterne lenker
---------------

* Kvithovden *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
**Joey Craddock** (født 25. juli 1975 i Bromsgrove, England) er en tidligere midtstopper i fotball som spilte for den engelske Premier League-klubben Wolverhampton Wanderers.

Biografi
--------

Craddock startet sin karriere hos non-league laget Christchurch før han i august 1993 gikk gratis til Cambridge. Etter flere år hos Cambridge ble han i 1997 kjøpt av Sunderland for £300.000. Sesongen etter var han med på å sikre opprykk til Premier League for klubben. 

I sesongen 2003 / 04 klarte ikke Sunderland å beholde plassen i den øverste divisjonen og da sesongen var over ble Craddock solgt for £1.200.000 til Wolverhampton Wanderers som byttet plass med Sunderland, siden de hadde klart opprykk til Premier League i løpet av sesongen. Han skulle være med å forsterke Wolves slik at de kunne beholde plassen i den øverste ligaen og han gikk rett inn på laget og spilte midtstopper stort sett hele sesongen sammen med Paul Butler. Dette var ikke nok til å berge plassen for Wolves og det endte med nedrykk når sesongen var ferdig.

I oktober 2005 skrev han under en ny 2,5 års kontrakt med Wolves og etter at Mick McCarthy overtok klubben etter Glenn Hoddle, ble Craddock utnevnt til kaptein for laget.

Karriere som spiller
--------------------

Tabellen er oppdatert pr 24. mars 2008

|
|  |
| Klubb | Periode | Ligakamper | Mål | FA cup kamper | Mål | Ligacup kamper | Mål | Andre kamper | Mål |
| Englands flagg Stoke - lån | 17.08 2007 - 19.09.2007 | 4 | - | - | - | - | - | - | - |
| Englands flagg Wolverhampton | 31.07 2003 - | 191 (13) | 7 | 5(1) | - | 8 | 2 | 2 | 1 |
| Englands flagg Sunderland | 01.08 1997 - 31.07 2003 | 140(6) | 2 | 7(2) | - | 8(2) | - | 3 | - |
| Englands flagg Sheffield United - lån | 27.08 1999 - 26.10 1999 | 10 | - | - | - | - | - | - | - |
| Englands flagg Cambridge | 13.08 1993 - 01.08 1997 | 142(3) | 4 | 6 | - | 3 | 1 | 5 | - |
| Englands flagg Christchurch | 01.08 1992 - 13.08 1993 | ? | ? | ? | ? | ? | ? | ? | ? |
|

Eksterne lenker
---------------

* (en) Jody Craddock – Transfermarkt Rediger på Wikidata

* (en) Jody Craddock – WorldFootball.net Rediger på Wikidata

* (en) Jody Craddock – Soccerbase.com Rediger på Wikidata
* (en) Craddock på Wolves hjemmeside[*død lenke*]

|  |  |
| --- | --- |
| Oppslagsverk/autoritetsdata | Prabook
 |
**Jodocus David «Jody» Campbell** (født 4. mars 1960 i Bellflower i California), amerikansk vannpolospiller som deltok i de olympiske leker 1984 i Los Angeles og 1988 i Seoul.

Campbell vant en olympisk sølvmedalje i vannpolo under Sommer-OL 1984 i Los Angeles. Han var med på det amerikanske laget som kom på andreplass i vannpoloturneringen bak Jugoslavia. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Campbell spilte sju kamper og scoret ti mål i OL-turneringen.

OL-medaljer
-----------

* 1984 USAs flagg Los Angeles - Sølv Sølv i vannpolo, USAs flagg USA
* 1988 Sør-Koreas flagg Seoul - Sølv Sølv i vannpolo, USAs flagg USA

Eksterne lenker
---------------

* (en) Jody Campbell – Olympics.com Rediger på Wikidata

* (en) Jody Campbell – Olympic.org Rediger på Wikidata

* (en) Jody Campbell – Olympedia Rediger på Wikidata

* (en) Jody Campbell – Sports-Reference (OL-resultater – arkivert) Rediger på Wikidata

* (en) Jody Campbell – databaseOlympics.com (arkivert) Rediger på Wikidata
Fra havnen i 1895
**Kleve**, **Clève** på fransk, **Kleef** på nederlandsk, er en by i nordvest i delstaten Nordrhein-Westfalen i Tyskland, nær grensen til Nederland og elven Rhinen. Byen er 97,79 km² og har 49 392 innbyggere.

I dag tilhører byen Kreis Kleve og er hovedstad i denne kretsen.

Navnet
------

Navnet Kleve stammer sannsynligvis fra det tyske ordet «Kliff» («klippe») og kan henspille på den klippen hvor hertugslottet Schwanenburg er bygget. Imidlertid inneholdt byvåpenet tre kløvere (tysk: «Klee») og som uttales som bynavnet i den lokale dialekten og i nederlandsk «Kleef». Bynavnet ble tidligere stavet med en **C** gjennom historien, men under språkreformen på 1930-tallet ble dette endret til **K**. Dagens ledende parti i den politiske ledelsen har uttalt at de vil arbeide for at bynavnet igjen skal bli stavet med en **C**.

Historie
--------

I løpet av middelalderen vokste fire mindre steder seg sammen til dagens by. Det var slottet Schwanenburg med den tilhørende landsbyen, den første byen Kleve på Heidebergåsene og Neustadt («den nye byen») fra 1300-tallet. I 1242 fikk Kleve byprivilegier. Hertugdømmet Kleve omfattet i hovedsak dagens distrikt med samme navn, Wesel og Duisburg ble slått sammen med Hertugdømmet Mark i 1368, og ble selv et hertugdømme i 1417, for så å bli slått sammen med de naboliggende hertugdømmene Jülich og Berg i 1521 da Johann III, hertugen av Kleve giftet seg med Maria av Jülich-Berg, arving til Jülich-Berg-Ravenburg.

Under tredveårskrigen hadde byen vært under kontroll av De forente Nederlandene, men etter krigen i 1648 ble det strid om arverettighetene til området, og Kleve ble en eksklave under Preussen.

Byen ble utsatt for hard bombing under andre verdenskrig og det er lite av det tidligere byen igjen.

Bilder
------

* Schwanenburg er byens kjennemerkeSchwanenburg er byens kjennemerke
* St. MariakirkenSt. Mariakirken
* Villa BelriguadoVilla Belriguado
* Utsiktstårnet på Klever BergUtsiktstårnet på Klever Berg

Se også
-------

* Hertugdømmet Kleve
* Anna av Kleve
* De forente hertugdømmene Jülich-Kleve-Berg

Referanser
----------

1. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Statistisches Bundesamt. Arkivert fra originalen 10. mars 2019. Besøkt 10. mars 2019.
2. ↑   (på de) *Tysklands kommuneregister (4. kvartal 2022)*, Statistisches Bundesamt, 12. januar 2023, Wikidata Q116783074,

Eksterne lenker
---------------

* (de) Offisielt nettsted Rediger på Wikidata

* (en) Kleve – kategori av bilder, video eller lyd på Commons Rediger på Wikidata

* (en) Kleve – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
Toppen av fjellet Kleť, observatoriet er synlig til venstre
Jana Tichá, Miloš Tichý og KLENOT
**Kleť Observatory** (*Tsjekkisk*: Hvězdárna Kleť) er et astronomisk observatorium i Den tsjekkiske republikk. Det ligger i regionen Syd-Böhmen, sør for toppen av fjellet Kleť, nær byen České Budějovice. Observatoriumet ble bygget i 1957 og ligger på en høyde av 1070 meter over havet og har omtrent 150 skyfrie netter per år.

Astronomer
----------

Astronomen Antonín Mrkos arbeidet her fra 1966-1991.

Det to hovedastronomene som for tiden arbeidet ved Kleť er Jana Tichá og hennes ektemann Miloš Tichý.

Instrumenter
------------

Observatoriumet har to primære teleskoper:

* 1,06-m KLENOT teleskop (siden 2002)
* 0,57-m f/5,2 reflektor (siden 1993)

Asteroider
----------

Asteroiden 5583 Braunerova ble oppdaget av A. Mrkos ved Kleť i 1989.
Asteroiden 7796 Járacimrman ble gjennoppdaget av Kleť den 16. januar 1996 av Zdeněk Moravec og ble betegnet 1996 BG. Den ble observert inntil april 1996 og deretter igjen i juni og juli 1997. Det ble oppdaget at den var en savnet asteroide som tidligere hadde blitt sett to ganger, ved Osservatorio Astronomico di Brera i Nord-Italia den 12. desember 1973 og ved Siding Spring Observatory i Australia den 8. og 9. juli 1990. Asteroiden 4250 Perun (Zdeňka Vávrová, 1984)

Referanser
----------

1. ↑  Mlsová, Ludmila (18. februar 2013). «Na Kleti patří k nejlepším hledačům planetek, už jich mají tisíc». *Mladá fronta DNES* **(tsjekkisk)**. iDNES. Besøkt 18. februar 2013.

Eksterne lenker
---------------

* Offisielt nettsted Rediger på Wikidata

* (en) Kleť Observatory – kategori av bilder, video eller lyd på Commons Rediger på Wikidata



|  |  |
| --- | --- |
| Portalikon | Portal:Astronomi  |

Portal: Astronomi

|  |  |
| --- | --- |
| Oppslagsverk/autoritetsdata | VIAF **·** NKC
 |
Takutu ved Lethem i Gyuana
Grensebrua over Takutu mellom Lethem i Gyuana og Bonfim i Brasil.
**Tacutu** (også skrevet **Takutu** (i Guyana) og **Itacutu**) er ei elv i delstaten Roraima i Brasil og regionen Upper Takutu-Upper Essequibo i Guyana. Den utgjør en del av grensa mellom de to landene, og er ei sideelv til elva Branco i Amazonas nedbørfelt. Den har et nedbørfelt på 42 906 km².

Elva har utspring ved Acarafjellet lengst sørvest i Guyana. Den renner først over 200 kilometer mot nord, og danner her grensa mellom Guyana og Brasil. Den passerer mellom byene Lethem i Guyana og Bonfim i Brasil, hvor det i 2009 ble åpnet ei bru som er den eneste faste veiforbindelsen mellom Guyana og Brasil. Ved Conceiçao de Mau renner den sammen med sideelva Ireng (Maú) og snur mot sørvest og renner inn i Brasil. Sideelva Cotingo kommer inn fra nord, og Tacutu renner deretter sammen med Uraricoera og danner elva Branco.

Referanser
----------

1. ↑  Visite o Brasil. Hidrografia de Roraima. Arkivert 4. desember 2014 hos Wayback Machine. Besøkt 16. november 2012.

Eksterne lenker
---------------

* (en) Takutu River – kategori av bilder, video eller lyd på Commons Rediger på Wikidata
* Kart over området

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Tadc** eller **Tadg mac Briain** (død 1023) var sønn av Brian Boru og Echrad, datter av Carlus mac Ailella fra Uí Áeda Odba.

Etter Brian Borus død i slaget ved Clontarf i 1014, var Tadc en av de som gjorde krav på tronen som konge av Munster, og en rival av sin halvbror Donnchad mac Briain. Tadc ble myrdet i et attentat iscenesatt av Donnchad i 1023.

Tadc hadde en sønn, Toirdelbach Ua Briain, med sin kone Mór, datter av Gilla Brigte Ua Maíl Muaid fra Cenél Fiachach. Toirdelbach ble senere Konge av Irland.

Referanser
----------

1. ↑  Duffy, Seán (2004). «Brian Bóruma (Brian Boru) (c.941–1014)». *Oxford Dictionary of National Biography*. Oxford University Press.
2. 1 2  Bracken, Damian (2004). «Mac Briain, Donnchad (d. 1064)». *Oxford Dictionary of National Biography*. Oxford University Press. Besøkt 6. mars 2008.
3. ↑  Bracken, Damian (2004), «Ua Briain, Toirdelbach [Turlough O'Brien] (1009–1086)», *Oxford Dictionary of National Biography*, Oxford: Oxford University Press, besøkt 2008-03-06
**Norman Lang Stevenson** (født 1875, død 21. august 1967) var en skotsk sportsutøver som deltok i de olympiske leker 1908 i London.

Stevenson vant en olympisk bronsemedalje i landhockey under OL 1908 i London. Han var med på det skotske laget som kom på tredjeplass i landhockeyturneringen bak, England og Irland. Skottland vant sin første kamp over *Uhlenhorster HC* som representerte Tyskland med 4-0, men tapte semifinalen til England med 1 – 6. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer
-----------

* 1908 Storbritannias flagg London - Bronse Bronse i landhockey Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

(en) Norman Stevenson – Olympedia Rediger på Wikidata

* (en) Norman Stevenson – Sports-Reference (OL-resultater – arkivert) Rediger på Wikidata
* (en) Norman Stevenson – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**En passant** (fransk «i forbifarten») er et sjakktrekk der en bonde under visse omstendigheter kan ta en annen bonde.

En passant kan gjennomføres av en spiller, A, med en gang etter at den andre spilleren, B, har flyttet en av sine bønder to felt frem og havnet rett ved siden av en av As bønder. Om B bare hadde gått ett felt fremover, ville A hatt muligheten til å ta bonden på vanlig måte. En passant-regelen tillater at dette mottrekket kan gjennomføres likevel, som om B bare hadde gått ett felt frem. A må utføre en passant-trekket umiddelbart etter at B har flyttet bonden to felt frem – dersom man utfører et annet trekk, bortfaller muligheten.

Eksempel på *en passant*:| 
 Svart i trekket
 | 
 Svart flytter sin bonde fra f7 til f5
 | 
 Hvit slår bonden som om den hadde flyttet til f6
 |

En passant-regelen ble innført for å rettferdiggjøre og forhindre misbruk av regelen om at bønder kunne få starte med å gå to felt frem (to bondesteg). To-stegsregelen var ment for å få bøndene fortere i kamp, ikke for at de skulle kunne unngå kamp.

Eksterne lenker
---------------

* Sjakkursforvoksne - bloggkurs for voksen om sjakk

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
***En pingles dagbok 2: Rodrick ruler*** (originaltittel: *Diary of a Wimpy Kid : Roderick Rules*) er en barnebok skrevet av den amerikanske forfatteren og tegneren Jeff Kinney. Boken ble publisert første gang i 2008, og er den andre i serien *En pingles dagbok*. Den ble oversatt av Isak Rogde.

En oppfølger «Diary of a Wimpy Kid: The Last Straw» ble publisert i 2009.

Handling
--------

I begynnelsen av boken forklarer Greg Heffley hvor dårlig sommerferien hans har vært. Han ble meldt på et svømme-lag uten hans samtykke, og derfor må han trene hver morgen klokken 07.00. Men Greger den verste svømmeren på laget, og blir tvunget til å bruke storebroren Rodricks tidligere badebukse for å spare penger. Rodrick og Greg maser konstant på moren sin om at hun ofte mangler penger, så moren forsøker å brødrene til å komme bedre overens med hverandre. Rodrick har et kommende vitenskapelig prosjekt på skolen, men han viser tydeligvis ingen innsats eller interesse - og ber heller familie-medlemmene om å gjennomføre hele prosjektet for ham. 

En gang når Rodrick er syk, lar foreldrene Greg og Rodrick få ansvaret for huset. Men Rodrick kontakter alle vennene sine, og arrangerer en fest når foreldrene er bortreist. Han låser Greg i kjelleren for hele natten. Men etter at festen er over neste morgen, tvinger han Greg til å hjelpe ham med å rydde opp etter festen. Rodrick planlegger å være med på et talent-show på skolen, sammen med bandet sitt: Löded Diper. Han ønsker å filme deres opptreden og sende videoen til forskjellige plateselskaper, og droppe ut av skolen hvis han og Löded Diper blir lagt merke til. Men hele videoen blir ubrukelig, fordi moren deres hadde snakket hele tiden under opptredenen og alt hun sa ble hørt på båndet - noe som gjorde Rodrick rasende, fordi han mente at moren hadde ødelagt for dem.

|  |  |
| --- | --- |
| Oppslagsverk/autoritetsdata | OCLC **·** OCLC
 |
**Norman Manley** (født 4. juli 1893 i Roxborough, Jamaica, død 2. september 1969) var en jamaicansk statsmann og politiker. 

Manley var en av Jamaicas fremste jurister på 1920-tallet.[] Sammen med sin fetter, Alexander Bustamante, var Manley en sterk tilhenger av allmenn stemmerett for begge kjønn.[] Universell stemmerett ble innført i den britiske kolonien i 1944. 

Manley grunnla det venstreorienterte politiske partiet People's National Party som senere ble knyttet til partiene Trade Union Congress og National Workers Union i 1938. Bustamante og Manley ledet dette partiet i alle jamaicanske valg mellom 1944 og 1967. Deres innsats resulterte blant annet i den nye jamaicanske grunnloven i 1944. Han tjenestegjorde som statsminister i Jamaica fra 1959 til 1962. 

Manley var en forkjemper for øyas deltakelse i føderasjonen av Karibia, men han bøyde seg for presset til å avholde en folkeavstemning i 1961 som resulterte at Jamaica til slutt trakk seg ut av denne unionen. 

Som ung mann var Manley en briljant forsker[] og friidrettsutøver som studerte juss ved Jesus College, Oxford som Rhodes-stipendiat. Han vervet seg senere til militæret og kjempet under den første verdenskrig i Royal Field Artillery, og senere returnerte han til Jamaica for å jobbe som advokat. 

Kort tid før sin død ble han utropt til en nasjonal helt av Jamaica, sammen med Alexander Bustamante. På grunn av respiratoriske sykdommer, trakk Manley seg helt fra politikken på sin fødselsdag i juli 1969, og han døde noen få måneder senere dette året, den 2. september 1969, i en alder av 76 år. Hans grav ble dekorert av den jamaicanske skulptøren Christopher Gonzalez. 

Hans ene sønn, Michael Manley, fulgte i sin fars fotspor og ble den fjerde statsministeren på Jamaica siden frigjøringen fra Storbritannia i august 1962.

Referanser
----------

1. 1 2   Munzinger Personen, Munzinger IBA 00000008474, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6893tbz, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** SUDOC **·** Munzinger (iba) **·** Discogs
 |
Trajans marked
Fasade mot Via Biberatica
**Trajans marked** (latin: *Mercatus Traiani*, italiensk: *Mercati di Traiano*) er et stort ruinkompleks i sentrum av Roma, nær den nordvestre enden av *Via dei Fori Imperiali*.

Bygningen ble oppført mellom 100 og 110, tegnet av keiser Trajans faste arkitekt Apollodorus fra Damaskus. Markedet ble i sin tid regnet blant underverkene i antikkens verden. Komplekset rommet 150 butikker og kontorer (disse administrerte trolig kornutdelingen tidlig på 100-tallet). Lagerkrukker i andre etasje tyder på at det ble solgt vin og olje der. Hovedgaten, *Via Biberatica*, som går gjennom markedet, har navn etter skjenkestedene som befant seg langs den. Butikkene åpnet tidlig og lukket i tolvtiden. Kvinnene nøyde seg med å besøke skredder og skomaker, andre innkjøp ble oftest foretatt av menn. Blant butikkeierne i perioden 117-193 er de eneste kvinnene en fiskekone, en grønnsakhandlerske, to gullsmeder og tre ullselgere.

I løpet av middelalderen ble anlegget påbygd med flere etasjer og forsvarsverker som *Torre delle Milizie* fra 1200.

Referanser
----------

1. ↑  Gyldendals reisehåndbøker: *Roma* (s. 89), Oslo 2006, ISBN 82-05-36133-9

Trajans marked med Trajans forum i forgrunnen.

Eksterne lenker
---------------

* Offisielt nettsted Rediger på Wikidata

* (en) Trajan's Market – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
Dent-provinsen fikk sitt navn etter Alfred Dent.
**Dent Province**, også omtalt som **Province Dent**, er en tidligere provins i Britisk Nord-Borneo. Den ble etablert som ett av fire administrative områder i staten Nord-Borneo i 1885, og ble videreført ved opprettelsen av protektoratet i 1888.

Dent-provinsen lå helt sør i Nord-Borneo med landområdene langs kysten fra Kimanisbukta i nord til utløpet av Sipitongelva i Bruneibukta i sør, og videre sørøstover i innlandet. Mot nordvest gikk provinsen i en smal korridor i dalen mellom Crocker- og Trus Madi-fjellene. Dette tilsvarer de to distriktene Kuala Penyu og Beaufort, den nordlige delen av Tenom-distriktet, deler av Keningau og de vestlige delene av Tambunan-distriktet i Sabah.

Provinsen fikk sitt navn etter en av grunnleggerne av British North Borneo Company, Alfred Dent. På begynnelsen av 1920-tallet ble Nord-Borneos provinser erstattet av 17 distrikter.

Referanser
----------

1. ↑  Library Index, Sabah, or British North Borneo Arkivert 2014-05-03, hos Wayback Machine.. Besøkt 2. mai 2014. (en)
2. ↑  Sabah Law, British North Borneo, 1888. Protectorate Agreement Arkivert 3. mai 2014 hos Wayback Machine. London 12. mai 1888. Besøkt 2. mai 2014. (en)
3. ↑  Kartdata fra *A map of British North Borneo*, utgitt for British North Borneo Company i 1888.
4. ↑  Kota Kinabalu City Hall, About KK Arkivert 3. mai 2014 hos Wayback Machine.. Besøkt 2. mai 2014 (en)
5. ↑  International Court of Justice: Case concerning sovereignty over Pulau Ligitan and Pulau Sipadan Arkivert 27. februar 2009 hos Wayback Machine.. Judgement of 17. December 2002. Side 24 (note 2). Besøkt 2. mai 2014. (en)

Eksterne lenker
---------------

* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
Denudasjon har gjennom istidene tæret det meste av øya Søla i Vega kommune ned mot strandflatenivå, noe som gir øya sin hatte-lignende form med brem og det sentrale fjellet på 432 meter som hattepull.
**Denudasjon** (fra latin; «blottlegging») er en samlebetegnelse på de prosessene som tærer bort og bryter ned jordoverflaten slik at høydene i terrenget reduseres og landskapene endres. Denudasjon omfatter både forvitring, erosjon og transport ved hjelp av rennende vann, isbreers bevegelser, vind, bølger og andre typer massebevegelse som skred og steinsprang.

Jordas indre krefter, som vulkanisme og platetektonikk, skaper ny jordskorpe og terrengrelieff, mens ytre krefter som denudasjon og sedimentasjon bryter ned og jevner ut relieffet.

Referanser
----------

1. ↑  Christopherson, R. W. (2009). Geosystems: An Introduction to Physical Geography. Pearson Education. ISBN 9780136005988
2. ↑  Ramberg, I. B. Bryhni, I. & Nøttvedt, A. (2007). Landet blir til: Norges geologi. Norsk geologisk forening. ISBN 9788292344316

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
**Gitte Jørgensen** (født 1963) er en dansk forfatter, journalist, foredragsholder og forkjemper for livsstilen «Simple living».

Hun har utgitt bøkene *Simple-living.dk* (medforfatter) (2003), *Simple living - sådan gør du* (2005), *Pippi Power* (2008) og *Når sjælen kalder- skab det liv du længes efter* (2016). Flere av bøkene er oversatt til norsk. Hun er også frilansjournalist og har skrevet artikler i blant annet *Magasinet Psykologi*, *Ugebladet Søndag* og *Femina*.

Hun har blitt regnet som en av de ledende simple living-aktivistene i Danmark og valgte å si opp jobben sin som markedsføringssjef fordi hun ville leve et enklere liv.

Referanser
----------

1. ↑  «Kreta | Gitte Jørgensen | Danmark». *Gitteshjemmeside* **(dansk)**. Besøkt 23. juli 2021.
2. ↑  «Simple living-bevegelsen kommer til Norge». *Fremtiden i våre hender*. 7. september 2005.
3. ↑  «Enkel vei til rikdom». *Vårt land*. 6. november 2005.

Eksterne lenker
---------------

* Hjemmeside

Portaler: Litteratur | Danmark

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
***«Livets farver»*** er et skillingstrykk med tekst av Johanne (Hanna) Christiane Irgens (1793–1853). Hun var forfatter, lærerinne og instituttbestyrerinne i Næstved. Hun komponerte, skrev romaner, fortelleringer og dikt. Melodien til denne visa er en gammel tysk melodi av Bornhardt. Kielland har brukt bruddstykker av denne sangen i sin novelle «Haabet er lysegrønt». Visa er også kjent under titlene «Farvene» eller «Livets farvespill». Sangen ble skrevet i 1840, og er første gang trykket på begynnelsen av 1900-tallet i «Nyesta Harmonia eller Visebog for Damer».

Teksten
-------

**1.**Livet er alltid skjønt, håpet er lysegrønt,  

mismot er stedse grå, gleden er himmelblå.  

  

**2.**Brunt er standhaftighet flykter deg hjertets fred,  

lid da tåldmodig sterk skjebnen er Herrens verk.  

  

**3.**Gul er den falskes skinn, troløst og trædsk hans sinn  

vennskap er violett si meg hvor finnes det.  

  

**4.**Uskyld er liljehvit engel fra fordumstid,  

elskov er rosenrød mangengang uskylds død.  

  

**5.**Døden er mørk og sort kaller for evig bort  

lukker vårt øye til for livets farvespill.

Kilder
------

* Oldemors visebok av Eli Støre Erichsen, Cappelen 1976
* Sangene i våre hjerter, Elin Prøysen, Damm 2007
**Trainee** er et begrep som ofte blir brukt om en nyutdannet med høyere utdanning som får en praksisperiode i en eller flere bedrifter i en tidsbestemt periode. Dette er en ordning som har blitt mer og mer vanlig med årene. Direkte oversatt fra engelsk betyr trainee; praktikant, opplærings/kandidat eller aspirant, hvorav praktikant antas å være det norske begrepet.

To hovedordninger
-----------------

Det skilles gjerne mellom to hovedordninger: Regionale traineeordninger og konserntrainee. 

1. Regionale traineeordninger er et samarbeid mellom flere bedrifter i ansettelsen av traineer. Her får traineen prøvd seg i flere ulike bedrifter. Dette er gjerne en tverrfaglig traineeordning med flere ulike utdanningsbakgrunner og fagfelt. Eks.: Romerike Trainee, Trainee Sør, Trainee Innlandet, Intro Trainee, Kom Trainee og Kandidat Helgeland.
2. Med konserntrainee menes det at det er et konsern som står bak ansettelsen av traineen. Her får gjerne traineen prøvd seg i ulike ledd i organisasjonen. Konsern som tilbyr traineeprogram er bl.a Statoil, DNB og Storebrand.

Hensikt
-------

Ansettelse av trainee, det være seg via en regional traineeordning eller konserntrainee er for å rekruttere og trene opp unge og høyt nyutdannede kandidater for senere fast ansettelser, gjerne innen ulike lederposisjoner.

Eksterne lenker
---------------

* Trainee - noe for deg? på Studenttorget.no
Landstedet til Lady Astor, der *Cliveden Set* gjerne møttes
Portrett av Nancy Astor.
***The Cliveden Set*** var det begrep som uformelt ble benyttet om en - angivelig - gruppe britiske politikere i tiden 1937 til 1939 med Lady Nancy Astor (Storbritannias første kvinnelige Member of Parliament) som leder og vertinne, og Arthur Neville Chamberlain mest fremtredende skikkelse, som var tilhengere av *appeasement*politikk («ettergivenhet») ovenfor de fascistiske stater.

Uttrykket, angivelig politisk betydning
---------------------------------------

Uttrykket *Cliveden Set* ble utmyntet av den britiske journalist Claud Cockburn i den kommunistiske avis «The Week». Cliveden er et herskapshus ved Taplow vest for London, landstedet til Lady Astor, og der møttes gjerne kretsen. Til gruppen hørte foruten Neville Chamberlain også Lord Halifax, Samuel Hoare, John Simon, Kingsley Wood, Philip Kerr, Robert Brand, Tom Jones, Ernest Brown, Lady Astor og Geoffrey Dawson, sjefredaktøren for The Times.

De var generelt germanofile og hadde tett kontakt med Anglo-German-Fellowship.

Hvor stor faktisk innflytelse det angivelige *Clivenden set* faktisk hadde som *think-tank* på britisk politikk, er debattema blant historikere. I sin biografi fra 1972 om Nancy Astor skriver Christopher Sykes at begrepet var mer av en ideologisk fabrikasjon fra Claud Cockburn, som var i behov av syndebukker for sitt lands førkrigsettergivenhet. John L. Spivak, som skrev i 1939, viet ett kapittel til *Cliveden Set*.

Andre studier mener at selv om ikke Cockburn kan sies å ha truffet spikeren på hodet hvis han forestilte seg en konspiratorisk gruppe, kan det ikke avvises at en slik gruppe fantes og hadde politisk innflytelse.

Litteratur
----------

* I. M. Maiski: *Memoiren eines sowjetischen Botschafters.* Dietz, Berlin 1967.
* Norman Rose: *The Cliveden Set. Portrait of an Exclusive Fraternity.* Cape, London 2000, ISBN 0-224-06093-7.
* Christopher Sykes: *Nancy. The Life of Lady Astor.* Collins, London 1972, ISBN 0-00-211485-2.

Referanser
----------

1. ↑  Secret Armies, (New York, Modern Age Books, 1939)

Eksterne lenker
---------------

* John Taylor: *A Reevaluation of Cockburn's Cliveden Set*, akademisk essay. San Francisco State University, 1999,

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Clodovil Hernandes** (født 17. juni 1937 i Elisiário i São Paulo i Brasil, død 17. mars 2009 i Brasília i Distrito Federal i Brasil) var en motedesigner, TV-programleder og politiker.
Han begynte sin karriere som designer på 1960-tallet, og ble en kjent motedesigner på 1970-tallet. Tidlig på 1980-tallet begynte han å jobbe som programleder på TV, hvor han oppnådde stor suksess. Han var programleder for en rekke programmer på flere forskjellige kanaler.

Han ble valgt inn som kongressmann for delstaten São Paulo ved valgene i 2006, og ble den kandidaten som fikk tredje flest stemmer, med 493 951 stemmer, eller 2,43 % av de gyldige stemmene.

Han ble kjent for sine kontroversielle uttalelser som ofte ble ansett som upassende eller uhøflige, ofte rettet mot andre kjente personligheter. Han ble blant annet beskyldt for å fremme rasisme og antisemittisme.

Referanser
----------

1. 1 2   Enciclopédia Itaú Cultural, oppført som Clodovil, Itaú Cultural ID pessoa454082/clodovil, besøkt 9. oktober 2017[Hentet fra Wikidata]
2. ↑   arkiveringsdato 20. mars 2009, arkiv-URL web.archive.org, ultimosegundo.ig.com.br[Hentet fra Wikidata]
3. ↑  *Época*, *CLODOVIL e seu gabinete* Arkivert 21. mars 2009 hos Wayback Machine.
4. ↑  «Oglobo.globo.com». Arkivert fra originalen 22. april 2009. Besøkt 28. oktober 2009.

|  |  |
| --- | --- |
| Oppslagsverk/autoritetsdata | Geni
 |
**Buckingham** er en by i det nordlige Buckinghamshire i England, omkring 16 km fra grensen til Northamptonshire. Befolkningstallet var 11 572 i 2001.

Navnet kommer fra angelsaksisk, og betyr «Buccas hjem»; Bucca var en viktig jordeier i området. Den ble administrasjonssenter i grevskapet i 888, under Alfred den store. I det 16. århundre flyttet Henrik VIII administrasjonssenteret til Aylesbury, som ligger omtrent midt i grevskapet.

Det gamle fengselet, nå *Old Gaol Museum*
Byen har vokst opp omkring den gamle markedsplassen, og har mange bygninger fra det 18. århundre. En svært sentralt plassert historisk bygning er det gamle fengselet, *Old County Gaol*, som er innredet som bymuseum.

To hovedveier, A421 og A413, går gjennom byen.

Storbritannias første og så langt eneste private universitet, University of Buckingham, ligger her. De fleste av studentene er utenlandske.

Eksterne lenker
---------------

* Offisielt nettsted Rediger på Wikidata

* (en) Buckingham – kategori av bilder, video eller lyd på Commons Rediger på Wikidata

* (en) Buckingham – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Vision of Britain **·** VIAF **·** GND **·** LCCN **·** GeoNames **·** GeoNames **·** BBC Things **·** MusicBrainz
 |
**Buckle Island** er ei av de tre hovedøyene i de ubebodde Ballenyøyene i Sørishavet. Den ligger om lag 25 km nordvest for Sturge Island og 8 km sørøst for Young Island, og om lag 110 km nord-nordøst for Belousov Point på det antarktiske fastlandet. Øya er en del av Ross Dependency, som New Zealand gjør krav på. Den ble oppdaget 9. februar 1839 av John Balleny, som ga den navn etter John William Buckle, en av handelsmennene som gikk sammen med Charles Enderby om å sende ut ekspedisjonen. US-ACAN aksepterte navnet i 1947.

Øya er omtrent trekantet med en lang side i øst og vest og en kort kyst i nord. Den er om lag 5 km bred på det bredeste, med en største lengde i nord-sør-retning på om lag 21 km. Øya har vulkansk opphav og er fremdeles vulkansk aktiv. Den klassifiseres av vulkanologer som en stratovulkan. Det siste utbruddet kom i 1899. Undersøkelser utført i 1904, 1936 og 1938 tydet imidlertid ikke på noen vulkansk aktivitet.

Det nordligste punktet på Buckle Island er Cape Cornish. Flere små holmer ligger i sundet mellom Cape Cornish og Young Island, og den største av disse er Borradaile Island. Flere mindre holmer ligger utenfor øyas sørligste punkt, kalt Cape McNab (354 moh.), blant annet Sabrina Islet og den 80 meter høye stauren The Monolith. Enkelte steder på øya stuper bratte klipper ned mot vannkanten, mens andre steder danner lange isklipper slake skråninger ned mot kystlinjen. En isbre strekker seg ned mot havet fra det høytliggende klippeområdet ved Cape McNab. Både Buckle Island og Sabrina Islet har kolonier av adelie- og ringpingviner.

Se også
-------

* Liste over øyer i Antarktis
* Liste over vulkaner i Antarktis

Referanser
----------

1. ↑  «Island Directory - Islands of Antarctic Islands» **(engelsk)**. United Nations Environment Programme. Arkivert fra originalen 1. mai 2013. Besøkt 29. april 2015.
2. 1 2 3 4  John Stewart (2011). *Antarctica: An Encyclopedia*. 1 (2 utg.). McFarland. s. 241. ISBN 978-0786435906.
3. 1 2  «Buckle Island». *Geographic Names Information System* **(engelsk)**. U.S. Geological Survey. Besøkt 27. april 2015.
4. 1 2  «The Antarctic - Sector 4.20 - Balleny Islands» (PDF) **(engelsk)**. U.S. Government. s. 165. Besøkt 27. april 2015.  `|artikkel=` ignorert (hjelp)

Litteratur
----------

* LeMasurier, W. E. (1990). *Volcanoes of the Antarctic Plate and Southern Oceans*. American Geophysical Union. s. 512. ISBN 0-87590-172-7.

Eksterne lenker
---------------

* Buckle Island. *Global Volcanism Program*. Smithsonian Institution. (engelsk)

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** SUDOC **·** GeoNames **·** GNIS **·** SCAR

 |
| Medaljeoversikt |
| --- |
| Konkurrerte for Mexicos flagg Mexico |
| Friidrett |
| Para-VM i friidrett |
| Sølv | London 2017 | F55 - Kulestøt |
| Sølv | London 2017 | F55 - Diskos |
| Parapanamerikanske leker |
| Gull | Lima 2019 | F55 - Diskos |
| Gull | Lima 2019 | F53/54/55 - Kulestøt |
| Sølv | Toronto 2015 | F55/56 - Spydkast |
| Bronse | Toronto 2015 | F53/54/55 - Kulestøt |
| Bronse | Toronto 2015 | F54/55 - Diskos |

**Erica Maria Castaño Salazar** (født 30. november 1984) er en meksikansk funksjonshemmet friidrettsutøver, som konkurrerer i klassen F55. Dette er en klasse for sittende utøvere med ingen funksjon i beina, delvis funksjon i overkroppen og full funksjon i armene.

Bakgrunn
--------

Castaño har en skade i ryggmargen, etter at hun ble skutt på et handlesender i Medellin i Colombia i desember 2008. Hennes bror, Carlos Roossellvelt, er også parafriidrettsutøver, og har samme skade etter en tilsvarende hendelse fem måneder tidligere. Hun begynte med parafriidrett i 2014, og debuterte internasjonalt under Parapanamerikanske leker 2015. Hun er gift med Edward Ortiz, og jobber som advokat.

Idrettskarriere
---------------

Castaño deltok i Parapanamerikanske leker 2015, og fikk der tre medaljer. I kulestøt fikk hun bronse i klassen F53/54/55, og i diskos fikk hun bronse i klassen F54/55. I spydkast fikk hun sølv, kun slått av Angela Madsen fra USA. Året etter deltok hun i Paralympiske sommerleker 2016, og kom der på fjerdeplass i diskos (F55) og åttendeplass i spydkast (F56).

Hun deltok i Para-VM i friidrett 2017 i London, og fikk der sølv i kulestøt i klassen F55, bak Diana Dadzite fra Latvia, og hun fikk sølv i diskos, der Diana Dadzite også vant denne klassen. Hun satte der områderekorder for Amerika i diskos med 21,30 meter, og i kulestøt med 7,77 meter. 

Hun deltok i Parapanamerikanske leker 2019 i Lima i Peru, og kom der på andreplass diskos i klassen F55, bak Rosa Maria Guerrero fra Mexico. I spydkast kom hun på fjerdeplass, og i kulestøt kom hun på femteplass.

Referanser
----------

1. 1 2  IPC - *Erica Maria Castano Salazar*, besøkt 5. november 2019.
2. ↑  Toronto 2015 - *Women's Shot Put F53/54/55*, besøkt 5. november 2019
3. ↑  Toronto 2015 - *Women's Discus Throw F54/55*
4. ↑  Toronto 2015 - *Women's Javelin Throw F55/56*, besøkt 5. november 2019.
5. ↑  IPC - *2017 World Para Athletics Championships - Women's shot put F55*, besøkt 5. november 2019.
6. ↑  IPC - *2017 World Para Athletics Championships - Women's discus throw F55*, besøkt 5. november 2019.
7. ↑  Lima 2019 - *Erica Maria Castaño* Arkivert 5. november 2019 hos Wayback Machine. besøkt 5. november 2019.

Eksterne lenker
---------------

* (en) Profil hos IPC
* (en) Profil hos Parapanamerikanske leker 2019 Arkivert 5. november 2019 hos Wayback Machine.
**Gowy** er ei elv i Cheshire, England og ei sideelv til Mersey. Den er totalt rundt 32 kilometer lang.

Elva har utspring i den vestre delen av Cheshire, i åsene ved Peckforton Castle og landsbyen Peckforton, svært nær kilden til elva Weaver. Mens Weaver til å begynne med renner sørover renner Gowy mot nord, og danner dalen som også benyttes av Shropshire Union Canal. Elva renner like øst for Chester og passerer gjennom en omvendt hevert under Manchester Ship Canal før den munner ut i Mersey ved Stanlow-raffineriet rundt 3 kilometer øst for Ellesmere Port. Elvas lengde har økt gjennom århundrene etterhvert som landområder er blitt innvunnet gjennom drenering av sumpene i området.

En av de «romerske» bruene fra 1700-tallet ved Hockenhull.
Elva er svært populær blant fiskere og er også hjemsted for flere sjeldne insekter. På den nederste strekningen har elva de siste tiårene vært påvirket av forurensing, noe som delvis skyldes oljeraffineriet ved Stanlow og også de nærliggende motorveiene M53 og M56. Miljøgrupper har utarbeidet forslag til opprenskning i området og gjenoppbygging av fiskebestanden. 

Mellom veien A5117 og motorveien M56 ligger «Gowy Marshes», et torvmyr-område med fuktig gressland og beitemarker. Dette 1,6 km² store området, som er eid av Shell UK, er blitt etablert som et naturreservat.

Tellinger gjennomført av Environment Agency viser at Gowys bestand av ål har holdt seg godt oppe til tross for den massive nedgangen i ålebestanden over hele Europa. Årsakene til dette er uklare, men lokal fiskere har foreslått at ålen i Gowy muligens ikke følger det normale vandringsmønsteret på grunn av elvas delvis innelukkede tilstand som følge av systemet hvor elva føres under skipskanalen i en slags vannlås eller omvendt hevert.

Det lå tidligere opptil 20 vannmøller langs elva. I dag er det bare noen få tilbake: Bates Mill og Walk Mill er begge på private hender, mens Bunbury Mill og Trafford Mill eies av vann- og avløpsselskapet United Utilities plc. Bunbury Mill er åpen for almenheten i sommermånedene, mens Trafford Mill er under utvikling til å bli et museum.

Eksterne lenker
---------------

* (en) River Gowy – kategori av bilder, video eller lyd på Commons Rediger på Wikidata
Goyt ved New Mills, Over elva går gangveien «Millenium Walkway», og over den igjen går jernbanen.
**Goyt** er ei elv i Nordvest-England. Den har utspring på Axe Edge Moor i den sørlige delen av Penninene, og renner derfra mot nord og nordvest til den i byen Stockport løper sammen med elva Tame og danner elva Mersey.

Elvas løp
---------

Goyt har utspring på lyngheiene ved Axe Edge, nær vertshuset Cat and Fiddle Inn. Elva renner nordover og ned i Goytdalen, hvor den krysser under Derbyshire Bridge, som var den gamle grensa mellom Derbyshire og Cheshire. Lengre ned møter den ei gammel bru beregnet på hestetrafikk, som ble flyttet da Errwood-reservoaret ble bygget på 1960-tallet. Like nedenfor ligger enda et reservoar, Fernilee-reservoaret.

Goyt passerer deretter gjennom Taxal og Horwich End, og fortsetter så gjennom Whaley Bridge, New Mills (hvor den løper sammen med sideelva Sett) og Marple Bridge (hvor den største sideelva, Etherow, kommer inn fra nordøst). I byen Stockport flyter Goyt til slutt sammen med elva Tame og danner elva Mersey, som fortsetter mot vest til den munner ut i Irskesjøen ved Liverpool.

Eksterne lenker
---------------

* (en) River Goyt – kategori av bilder, video eller lyd på Commons Rediger på Wikidata

Goyt (til høyre) møter elva Tame i Stockport, og danner elva Mersey.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Illustrasjon fra United States Geological Service.
Infrarød-uthevet satellittfoto av en graben i Afar-provinsen, Afrika.
En **graben** (tysk «grav») er en innsynkning mellom to forkastninger i jordskorpen.

Graben dannes når en bergartsblokk eller fjellområde synker på grunn av forkastninger slik at det dannes en dal med markerte forkastninger på hver side.

Graben dannes fra parallelle normalforkastninger, der hengveggen er nedforkastet og liggen er hevet. Forkastningene har vanligvis fall mot midten av grabenen fra begge sider. Horst er parallelle blokker mellom ulike grabener, og forkastningene i en horst faller vanligvis bort fra senterlinjen i horsten. 

Gode eksempler på grabener er Oslofeltet, Kristiansand-Porsgrunn-linjen, Vättern og Pripjat-Dnjepr-Donetsk-grabenen i det østlige Ukraina, alle fire deler av Det østeuropeiske kraton. 

En enkelt graben eller multiple grabener kan utvikles til en riftdal. En senere tildekket graben kalles en aulacogen.

Eksempler
---------

* Bassengdannelse oppstår når et kontinent sprekker opp. Fortsatt utvikling av en slik graben kan føre til at det dannes basseng mellom to kontinenter, slik som ved dannelsen av Atlanterhavet der  Nord-Amerika glir bort fra Eurasia.
* Riftdalen i Øst-Afrika.
* Oslo-området ligger i en graben fra permtiden som kalles Oslofeltet.
* Rhingraben, elvedalen til Rhinen mellom Vogesene og Schwarzwald.

Referanser
----------

1. ↑  «Hva er en graben». NORSAR. Besøkt 28. april 2020.

Eksterne lenker
---------------

* (en) Grabens (geology) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** LCCN **·** NDL
 |